CELEX: 32014D0830
Language: sl
Date: 2014-06-11 00:00:00
Title: 2014/830/EU: Sklep Komisije z dne 11. junija 2014 o državni pomoči SA.18832 (2013/C) (ex 2013/NN) (ex 2011/MX) (ex N 44/2005), ki jo je izvedla Litva za znižanje trošarin za biogoriva (notificirano pod dokumentarno številko C(2014) 3600)  Besedilo velja za EGP

26.11.2014   
            
            
               SL
            
            
               Uradni list Evropske unije
            
            
               L 339/9
            
         SKLEP KOMISIJE
   z dne 11. junija 2014
   o državni pomoči SA.18832 (2013/C) (ex 2013/NN) (ex 2011/MX) (ex N 44/2005), ki jo je izvedla Litva za znižanje trošarin za biogoriva
   
      
         (notificirano pod dokumentarno številko C(2014) 3600)
      
   
   (Besedilo v litovskem jeziku je edino verodostojno)
   (Besedilo velja za EGP)
   
      (2014/830/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti prvega pododstavka člena 108(2) Pogodbe,
   ob pozivu zainteresiranim stranem, naj predložijo svoje pripombe v skladu z navedeno določbo (1),
   ob upoštevanju naslednjega:
   I.   POSTOPEK
   
   
               (1)
            
            
               Generalni direktorat za konkurenco od leta 2006 vsako leto opravi naknadni postopek spremljanja za vzorec ukrepov pomoči, ki so jih izvajale države članice. Litovska shema za znižanje trošarin za biogoriva je bila vključena v postopek spremljanja leta 2011, v okviru katerega je Komisija preučila, kako so države članice uporabile vzorec obstoječih shem v obdobju 2009–2010. Komisija je to shemo pod številko zadeve N 44/2005 odobrila z Odločbo K(2005) 2957C z dne 27. julija 2005 (v nadaljnjem besedilu: Odločba Komisije).
            
         
               (2)
            
            
               Komisija je zaprosila Litvo za potrebne informacije, da bi ocenila, kako se je shema pomoči izvajala v letih 2009 in 2010, z dopisi z dne 7. oktobra 2011, 27. januarja 2012 in 26. junija 2012. Litva je predložila zahtevane informacije z dopisi z dne 10. novembra 2011, 24. februarja 2012 in 18. julija 2012.
            
         
               (3)
            
            
               Komisija je z dopisom z dne 17. julija 2013 obvestila Litvo o svoji odločitvi, da začne postopek na podlagi člena 108(2) Pogodbe o delovanju Evropske unije v zvezi s shemo pomoči, ker je bila zaskrbljena zaradi morebitne zlorabe pomoči. Litovski organi so svoje pripombe predložili 13. avgusta 2013.
            
         
               (4)
            
            
               Sklep Komisije o začetku postopka je bil v Uradnem listu Evropske unije objavljen 8. novembra 2013. Komisija je pozvala vse zainteresirane strani, naj predložijo svoje pripombe.
            
         
               (5)
            
            
               Zainteresirane strani ji pripomb niso poslale.
            
         II.   OPIS SHEME POMOČI
   
   
               (6)
            
            
               Shema št. N 44/2005 zajema znižanje trošarin za biogoriva v mešanici s fosilnimi gorivi. To zmanjšanje se je uporabljalo samo za sestavino biogoriva v mešanici. Zato se je davčna stopnja trošarine, ki se je uporabila za mešanice z biogorivom, zmanjšala v skladu z deležem biogoriva v končni mešanici.
            
         
               (7)
            
            
               Cilj sheme je bil spodbuditi proizvodnjo in uporabo biogoriv. Shema naj bi Litvi prav tako pomagala pri doseganju ciljev iz Direktive Evropskega parlamenta in Sveta 2003/30/ES z dne 8. maja 2003 o pospeševanju rabe biogoriv in drugih obnovljivih goriv v sektorju prevoza (2).
            
         
               (8)
            
            
               Znižanje trošarin je bilo odprto za katerega koli proizvajalca biogoriv v Litvi ter katerega koli uvoznika biogoriv iz druge države članice ali tretje države v Litvo.
            
         
               (9)
            
            
               Shema, ki jo je Komisija odobrila 27. julija 2005, je prenehala veljati 31. decembra 2010.
            
         
               (10)
            
            
               V postopku spremljanja je Komisija ugotovila, da je Litva izvajala shemo na način, ki očitno ni bil popolnoma v skladu z Odločbo Komisije.
            
         
               (11)
            
            
               Prvič, kot je navedeno v Odločbi Komisije, se je Litva zavezala, da bo vsako leto pregledala proizvodne stroške biogoriv, upravičenih do znižanja trošarine, in cenovno gibanje biomase glede na cene fosilnih goriv ter po potrebi prilagodila znesek pomoči, da prepreči kakršno koli prekomerno nadomestilo in ohrani ceno biogoriva na ravni konvencionalnih goriv. Litva se je tudi zavezala, da bo Komisiji predložila letna poročila o spremljanju, ki bodo vsebovala vse ustrezne informacije o proizvodnih stroških biogoriv in tržnih cenah goriv, s katerimi bo prikazala, da ni prekomernih nadomestil. Komisija je upoštevala vse te elemente pri ocenjevanju sheme pomoči in ugotavljanju, da je bila pomoč združljiva z notranjim trgom.
            
         
               (12)
            
            
               Od leta 2005, ko je bila sprejeta Odločba Komisije, zadevne službe Komisije (GD za konkurenco) niso prejele nobenega letnega poročila, ki bi vsebovalo ustrezne informacije o proizvodnih stroških biogoriv in tržni ceni goriv ter ki bi prikazalo, da se odsotnost prekomernega nadomestila spremlja in zagotavlja. Take informacije je Litva predložila na izrecno zahtevo Komisije v postopku spremljanja, vendar le za leta, ki so jih zajemali ustrezni postopki spremljanja.
            
         
               (13)
            
            
               V priglasitvi sheme je Litva predložila podatke o stroških proizvodnje bioetanola in biodizla, ki jih je Komisija ocenila. Litva je navedla, da bi poleg bioetanola in biodizla lahko pomoč dodelila tudi za čisto rastlinsko olje, in se je zavezala, da bo analizo opravila takoj, ko bo imel proizvod iz biogoriva korist od znižanja davka, s čimer bo zagotovila, da znižanje ne bi povzročilo prekomernega nadomestila. Te informacije bi morale biti predložene Komisiji v letnih poročilih o spremljanju. Zadevne službe Komisije (GD za konkurenco) niso prejele nobenih informacij, da je Litva opravila tako analizo.
            
         
               (14)
            
            
               Drugič, Litva je v okviru postopka spremljanja predložila dokumentacijo, ki dokazuje, da je Ministrstvo za gospodarstvo že leta 2009 zahtevalo, da upravičenci predložijo informacije o povprečnih stroških in prodajnih cenah goriva za leto 2008. Ministrstvo za gospodarstvo je leta 2009 prejelo take podatke in jih je v zvezi z izbranimi upravičenci predložilo Komisiji med postopkom spremljanja leta 2011. Vendar Litva ni predložila zbirnih podatkov o proizvodnih stroških biogoriv. Zato Komisija ni mogla ustrezno preveriti odsotnosti prekomernega nadomestila.
            
         III.   PRIPOMBE LITVE
   
   
               (15)
            
            
               Po začetku formalnega postopka preiskave je Litva Komisiji predložila dodatne informacije.
            
         
               (16)
            
            
               Litovski organi so Komisiji predložili kopije poročil o pospeševanju rabe biogoriv med letoma 2005 in 2010.
            
         
               (17)
            
            
               Litovski organi so pojasnili, da čeprav je zakonodaja predvidevala možnost dodelitve pomoči za čisto rastlinsko olje na podlagi sheme, ni bil noben biodizel proizveden iz čistega rastlinskega olja. Tako ni bila nobena taka pomoč dodeljena na podlagi sheme št. N 44/2005. To je razlog, zakaj Komisiji ni bilo predloženo nobeno tako poročilo.
            
         
               (18)
            
            
               Letno poročilo za leto 2009 vključuje več preglednic, ki vsebujejo informacije o proizvodnih stroških biogoriv ter cenah fosilnih goriv, biogoriv in različnih mešanic. Te informacije so povzete v spodnjih preglednicah in temeljijo na menjalnem tečaju 1 EUR = 3,4528 LTL.
               
                  Preglednica 1
               
               
                  Proizvodni stroški in prodajne cene (pred obdavčitvijo) goriv (biodizel in dizel) leta 2009
               
               
                           Cena goriva, v LTL (4) na liter
                        
                        
                           Biodizel (FAME)
                        
                        
                           Dizel
                        
                     
                           
                                       1.
                                    
                                    
                                       Surovina (+)
                                    
                                 
                        
                           […] (3)
                           
                        
                        
                           […]
                        
                     
                           
                                       2.
                                    
                                    
                                       Predelava (+)
                                    
                                 
                        
                           […]
                        
                        
                           […]
                        
                     
                           
                                       3.
                                    
                                    
                                       Drugi stroški (raziskave, reorganizacija proizvodnje) (+)
                                    
                                 
                        
                           […]
                        
                        
                           —
                        
                     
                           
                                       4.
                                    
                                    
                                       Proizvodni stroški
                                    
                                 
                        
                           […]
                        
                        
                           […]
                        
                     
                           
                                       5.
                                    
                                    
                                       Logistika (+)
                                    
                                 
                        
                           […]
                        
                        
                           […]
                        
                     
                           
                                       6.
                                    
                                    
                                       Prodajna cena stranskega proizvoda (–)
                                    
                                 
                        
                           […]
                        
                        
                           —
                        
                     
                           
                                       7.
                                    
                                    
                                       Dobiček
                                    
                                 
                        
                           —
                        
                        
                           […]
                        
                     
                           
                                       8.
                                    
                                    
                                       Prodajna cena, ki jo določi proizvajalec (pred obdavčitvijo)
                                    
                                 
                        
                           
                              3,42
                           
                        
                        
                           
                              1,25
                           
                        
                     
                  
               
                  Preglednica 2
               
               
                  Prodajna cena mešanice goriva (dizel in biodizel)
               
               
                           Cena mešanice goriva, v LTL na liter, 5 % FAME
                        
                        
                           5 % FAME
                        
                     
                           
                              Stroški biodizla (FAME) v mešanici
                           
                           
                              (5 % × 3,42 LTL na liter)
                           
                        
                        
                           0,171
                        
                     
                           
                              Stroški dizla v mešanici
                           
                           
                              (95 % × 1,25 LTL na liter)
                           
                        
                        
                           1,188
                        
                     
                           
                              Trošarina (95 % × 1,14 LTL na liter)
                           
                        
                        
                           1,08
                        
                     
                           Skupna prodajna cena mešanice goriva
                        
                        
                           2,439
                        
                     
                           Prilagoditev zaradi nižje energijske vsebnosti mešanice (15 %) (5)
                           
                        
                        
                           0,025
                        
                     
                           
                              Prodajna cena mešanice goriva (relativna)
                           
                        
                        
                           
                              2,46
                           
                        
                     
                  
               
                  Preglednica 3
               
               
                  Prodajna cena dizla
               
               
                           Prodajna cena dizla (pred obdavčitvijo)
                        
                        
                           1,25
                        
                     
                           Trošarina za dizel
                        
                        
                           1,14
                        
                     
                           Prodajna cena dizla leta 2009 (6)
                           
                        
                        
                           2,39
                        
                     
                  
               
                  Preglednica 4
               
               
                  Proizvodni stroški in prodajna cena bioetanola in bencina (pred obdavčitvijo) leta 2009
               
               
                           Cena goriva, v LTL na liter
                        
                        
                           Bioetanol (ETBE)
                        
                        
                           Bencin
                        
                     
                           
                                       1.
                                    
                                    
                                       Surovina, vključno s plačili za semena/zrnje (+)
                                    
                                 
                        
                           […]
                        
                        
                           […]
                        
                     
                           
                                       2.
                                    
                                    
                                       Predelava (+)
                                    
                                 
                        
                           […]
                        
                        
                           […]
                        
                     
                           
                                       3.
                                    
                                    
                                       Drugi stroški (raziskave, reorganizacija proizvodnje) (+)
                                    
                                 
                        
                           […]
                        
                        
                           —
                        
                     
                           
                                       4.
                                    
                                    
                                       Proizvodni stroški
                                    
                                 
                        
                           […]
                        
                        
                           […]
                        
                     
                           
                                       5.
                                    
                                    
                                       Logistika (+)
                                    
                                 
                        
                           […]
                        
                        
                           […]
                        
                     
                           
                                       6.
                                    
                                    
                                       Prodajna cena stranskega proizvoda (–)
                                    
                                 
                        
                           […]
                        
                        
                           —
                        
                     
                           
                                       7.
                                    
                                    
                                       Dobiček
                                    
                                 
                        
                           —
                        
                        
                           […]
                        
                     
                           
                                       8.
                                    
                                    
                                       Prodajna cena, ki jo določi proizvajalec (pred obdavčitvijo)
                                    
                                 
                        
                           
                              2,04
                           
                        
                        
                           
                              1,36
                           
                        
                     
                  
               
                  Preglednica 5
               
               
                  Prodajna cena mešanice goriva (bioetanol in bencin)
               
               
                           Cena mešanice goriva na liter
                        
                        
                           Z vsebnostjo 5 % bioetanola
                        
                     
                           
                              Stroški bioetanola v mešanici
                           
                           
                              (5 % × 2,04 LTL na liter)
                           
                        
                        
                           0,102
                        
                     
                           
                              Stroški bencina v mešanici
                           
                           
                              (95 % × 1,36 LTL na liter)
                           
                        
                        
                           1,292
                        
                     
                           
                              Trošarina
                           
                           
                              (95 % × 1,50 LTL na liter)
                           
                        
                        
                           1,425
                        
                     
                           Skupna prodajna cena mešanice goriva
                        
                        
                           2,819
                        
                     
                           Prilagoditev zaradi nižje energijske vsebnosti mešanice (60 %) (7)
                           
                        
                        
                           0,0612
                        
                     
                           
                              Prodajna cena mešanice goriva (relativna)
                           
                        
                        
                           
                              2,88
                           
                        
                     
                  
               
                  Preglednica 6
               
               
                  Prodajna cena bencina
               
               
                           Prodajna cena bencina (pred obdavčitvijo) (100 % × 1,36 LTL na liter)
                        
                        
                           1,36
                        
                     
                           Trošarina za bencin
                        
                        
                           1,50
                        
                     
                           Prodajna cena bencina leta 2009 (8)
                           
                        
                        
                           2,86
                        
                     
         
               (19)
            
            
               Litovski organi so trdili, da podatki za leti 2009 in 2010 (prikazani v zgornjih preglednicah) jasno dokazujejo, da niti proizvodnja biodizla niti proizvodnja bioetanola ni prejemala prekomernih nadomestil.
            
         IV.   OCENA POMOČI
   
   
               (20)
            
            
               Komisija je že v svoji Odločbi v zvezi s shemo št. N 44/2005 sklenila, da zadevni ukrep vključuje pomoč v smislu člena 107(3) Pogodbe o delovanju Evropske unije (PDEU). Komisija je to shemo pomoči ocenila na podlagi smernic o državni pomoči za varstvo okolja iz leta 2001 (9), zlasti oddelka E.3.3, in ugotovila, da je pomoč združljiva z notranjim trgom.
            
         
               (21)
            
            
               Litovski organi so Komisiji potrdili, da so ji predložili letna poročila v zvezi s shemo št. N 44/2005. Ta poročila so bila predložena GD za energetiko v obliki Priloge k poročilu o pospeševanju rabe biogoriv ali drugih obnovljivih goriv v sektorju prevoza.
            
         
               (22)
            
            
               Litovski organi so zdaj predložili Generalnemu direktoratu za konkurenco kopije poročil, ki so jih predložili za leta 2005, 2006, 2007, 2008, 2009 in 2010. Ta poročila vsebujejo podrobne informacije o proizvodnih stroških in prodajnih cenah biogoriv. Poleg tega je vključena cena različnih mešanic goriv.
            
         
               (23)
            
            
               Med preiskavo je Komisija lahko ocenila, da so litovski organi ravnali v skladu s točko 34 Odločbe v zvezi s shemo št. N 44/2005 in so Komisiji predložili potrebna letna poročila o spremljanju v zvezi s shemo.
            
         
               (24)
            
            
               Litovski organi so pojasnili, da v času veljavnosti sheme ni bilo proizvedeno nobeno biogorivo iz čistega rastlinskega olja.
            
         
               (25)
            
            
               Med preiskavo je Komisija sklenila, da glede na to, da nobeno biogorivo ni bilo proizvedeno iz rastlinskega olja v času veljavnosti sheme, ni bilo treba v poročila, predložena Komisiji, vključiti nobenih informacij.
            
         
               (26)
            
            
               Komisija je zdaj ocenila vse informacije, ki ji jih je predložila Litva o proizvodnih stroških biogoriv in cenah goriv za leti 2009 in 2010, ter se strinja, da v letih 2009 ali 2010 ni prišlo do prekomernih nadomestil na združeni podlagi.
            
         V.   SKLEPNE UGOTOVITVE
   
   
               (27)
            
            
               Komisija ugotavlja, da je Litva pravilno izvajala shemo pomoči št. N 44/2005 v skladu z Odločbo Komisije, s katero je bila odobrena –
            
         SPREJELA NASLEDNJI SKLEP:
   Člen 1
   Shema državne pomoči št. N 44/2005, ki jo je izvajala Litva, je združljiva z notranjim trgom v smislu člena 107(3)(c) Pogodbe o delovanju Evropske unije in se je izvajala pravilno v skladu z Odločbo Komisije K(2005) 2957C z dne 27. julija 2005.
   Člen 2
   Ta sklep je naslovljen na Republiko Litvo.
   
      V Bruslju, 11. junija 2014
      
         
            Za Komisijo
         
         Joaquín ALMUNIA
         
            Podpredsednik
         
      
   
   
      (1)  UL C 323, 8.11.2013, str. 74.
   
      (2)  UL L 123, 17.5.2003, str. 42.
   
      (3)  Poslovna skrivnost.
   
      (4)  Uporabljeni menjalni tečaj: 3,4528 LTL = 1 EUR.
   
      (5)  Energijska vsebnost biodizla je nizka v primerjavi z mineralnim gorivom (dizlom): po izračunih je količina biodizla, ki je potrebna za proizvodnjo enote energije, za 15 % višja od količine dizla, ki je potrebna za proizvodnjo enake enote energije.
   
      (6)  Brez DDV.
   
      (7)  Energijska vsebnost bioetanola je nizka v primerjavi z mineralnim gorivom (bencin): po izračunih je količina bioetanola, ki je potrebna za proizvodnjo enote energije, za 60 % višja od količine bencina, ki je potrebna za proizvodnjo enake enote energije.
   
      (8)  Brez DDV.
   
      (9)  UL C 37, 3.2.2001, str. 3.